十四 寒
作者：車萬育
朝代：清
主题：蒙学
篇章：聲律啓蒙 上卷

paragraphs: 雲對雨，雪對風，晚照對晴空。來鴻對去燕，宿鳥對鳴蟲。三尺劍，六鈞弓，嶺北對江東。人間清暑殿，天上廣寒宮。兩岸曉煙楊柳綠，一園春雨杏花紅。兩鬢風霜，途次早行之客；一蓑煙雨，溪邊晚釣之翁。
沿對革，異對同，白叟對黃童。江風對海霧，牧子對漁翁。顏巷陋，阮途窮，冀北對遼東。池中濯足水，門外打頭風。梁帝講經同泰寺，漢皇置酒未央宮。塵慮縈心，懶撫七絃綠綺；霜華滿鬢，羞看百鍊青銅。
貧對富，塞對通，野叟對溪童。鬢皤對眉綠，齒皓對脣紅。天浩浩，日融融，佩劍對彎弓。半溪流水綠，千樹落花紅。野渡燕穿楊柳雨，芳池魚戲芰荷風。女子眉纖，額下現一彎新月；男兒氣壯，胸中吐萬丈長虹。

标签：蒙学
赏析：《聲律啓蒙》是訓練兒童應對，掌握聲韻格律的啓蒙讀物。按韻分編，包羅天文、地理、花木、鳥獸、人物、器物等的虛實應對。從單字對到雙字對，三字對、五字對、七字對到十一字對，聲韻協調，琅琅上口，從中得到語音、詞彙、修辭的訓練。從單字到多字的層層屬對，讀起來，如唱歌般。較之其它全用三言、四言句式更見韻味。這類讀物，在啓蒙讀物中獨具一格，經久不衰。明清以來，如《訓蒙駢句》、《笠翁對韻》等書，都是採用這種方式編寫，並得以廣泛流傳。